Úradný vestník L 236 , 23/09/2003 S. 0881 - 0881



A. PRÁVNE PREDPISY V OBLASTI POĽNOHOSPODÁRSTVA 1. 31997 R 0478: Nariadenie Komisie (ES) č. 478/97 zo 14. marca 1997, ktorým sa ustanovujú podrobné pravidlá pre uplatňovanie nariadenia Rady (ES) č. 2200/ 96, pokiaľ ide o predbežné uznanie organizácií výrobcov (Ú. v. ES L 75, 23.10.2001, s. 4), v znení naposledy zmenenom a doplnenom predpisom: - 31999 R 0243: nariadenie Komisie (ES) č. 243/1999 z 1.2.1999 (Ú. v. ES L 27, 2.2.1999, s. 8). Bez ohľadu na ustanovenia článku 3 nariadenia (ES) č. 478/97 sa pre Poľsko ustanovuje trojročné prechodné obdobie začínajúce odo dňa pristúpenia, počas ktorého sú minimálnymi požiadavkami na predbežné uznanie organizácií výrobcov päť výrobcov a 100000 EUR. Platnosť predbežného uznania nesmie prekročiť päť rokov odo dňa prijatia príslušným vnútroštátnym úradom. Na konci trojročného prechodného obdobia sa uplatnia špecifické požiadavky, ktoré sa uplatňujú na predbežné uznanie, ustanovené v článku 3 nariadenia (ES) č. 478/97, t. j. polovičné hodnoty minimálnych požiadaviek stanovených pre uznanie organizácií výrobcov v prílohách I a II k nariadeniu (ES) č. 412/97 [18]. Ak na konci trojročného obdobia organizácia výrobcov nedosiahne minimálne požiadavky stanovené v nariadení (ES) č. 478/97, predbežné uznanie sa zruší. 2. 31997 R 2597: Nariadenie Rady (ES) č. 2597/97 z 18. decembra 1997, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko (Ú. v. ES L 351, 23.12.1997, s. 13), v znení naposledy zmenenom a doplnenom predpisom: - 31999 R 1602: nariadenie Rady (ES) č. 1602/1999 z 19.7.1999 (Ú. v. ES L 189, 22.7.1999, s. 43). Bez ohľadu na ustanovenia článku 3 ods. 1 písm. b), c) a d) nariadenia (ES) č. 2597/97/ES sa počas obdobia piatich rokov odo dňa pristúpenia požiadavky na obsah tuku nebudú uplatňovať na konzumné mlieko vyrobené v Poľsku. Konzumné mlieko, ktoré nespĺňa požiadavky na obsah tuku, môže byť uvádzané na trh iba v Poľsku alebo vyvezené do tretej krajiny. 3. 31998 R 2848: Nariadenie Komisie (ES) č. 2848/98 z 22. decembra 1998, ktorým sa ustanovujú podrobné pravidlá pre uplatňovanie nariadenia Rady (EHS) č. 2075/92, pokiaľ ide o systém prémií, pestovateľské kvóty a špecifickej pomoci pre skupiny pestovateľov v sektore nespracovaného tabaku (Ú. v. ES L 358, 31.12.1998, s. 17), v znení naposledy zmenenom a doplnenom predpisom: - 32002 R 1983: nariadenie Komisie (ES) č. 1983/2002 zo 7.11.2002 (Ú. v. ES L 306, 8.11.2002, s. 8). Bez ohľadu na ustanovenia prílohy I nariadenia (ES) č. 2848/98 sa prah na účely uznania za skupinu pestovateľov pre všetky pestovateľské regióny v Poľsku stanovuje na obdobie piatich rokov odo dňa pristúpenia na úroveň 1 % záručného prahu. 4. 31999 R 1254: Nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (Ú. v. ES L 160, 26.6.1999, s. 21) v znení naposledy zmenenom a doplnenom predpisom: - 32001 R 2345: nariadenie Komisie (ES) č. 2345/2001 z 30.11.2001 (Ú. v. ES L 315, 1.12.2001, s. 29). Bez ohľadu na ustanovenia článku 3 písm. f) nariadenia (ES) č. 1254/1999 môže Poľsko do konca roka 2006 považovať kravy plemien uvedených v prílohe I k nariadeniu Komisie (ES) č. 2342/1999, ktorým sa stanovujú podrobné pravidlá pre uplatňovanie nariadenia Rady (ES) č. 1254/1999 o spoločnej organizácii trhu s hovädzím a teľacím mäsom týkajúce sa prémiových systémov [19], za zvieratá spĺňajúce podmienky pre poskytnutie prémie za dojčiace kravy podľa pododdielu 3 nariadenia (ES) č. 1254/1999, ak boli kryté alebo inseminované býkmi mäsových plemien. [18] Nariadenie Komisie (ES) č. 412/ 97, ktorým sa ustanovujú podrobné pravidlá pre uplatňovanie nariadenia Rady (ES) č. 2200/ 96, pokiaľ ide o uznanie organizácií výrobcov (Ú. v. ES L 62, 4.3.1997, s. 16). Nariadenie v znení naposledy zmenenom a doplnenom nariadením Komisie (ES) č. 1120/2001 (Ú. v. ES L 153, 8.6.2001, s. 10). [19] Ú. v. ES L 281, 4.11.1999, s. 30. Nariadenie v znení naposledy zmenenom a doplnenom nariadením Komisie (ES) č. 1830/2002 (Ú. v. ES L 277, 15.10.2002, s. 15). --------------------------------------------------